Mordanga
Mordanga (izrunā: /muőrdanga/) ir mazciems Talsu novada Ģibuļu pagastā pie Kāņupes Mordangas-Kāņu ezera rietumu krastā. Dažkārt Mordangai pieskaita visu apvidu ap tuvumā esošajiem ezeriem kopā ar Kāņciemu. 18. gadsimtā Mordangā bijusi tiem laikiem ievērojama stikla fabrika, vēlāk ierīkotas ūdensdzirnavas. 20. gadsimta otrajā pusē darbojusies podniecība. Pie netālā Kalvenes ezera atrodas divas atpūtas bāzes — «Kurpnieki» un «Kalves».